През лятото на 1943 година се провеждат срещи между Националния освободителен фронт (ЕАМ) и Албанската съпротива. Светозар Вукманович – Темпо предлага формирането на общ Балкански генерален щаб с върховна власт на партизанските движениея в Югославия, Албания, България и Гърция. Темпо иска признаване на правото за самоопределение на славяноговорящото население в Егейска Македония, а също и разрешение партизани от Вардарска Македония да развиват дейност сред славянското население в Беломорския дял на областта. В резултат през декември същата година е формиран Славяномакедонския народоосвободителен фронт (СНОФ).